**SAOPŠTENJE ZA MEDIJE**

**Održana Svečana skupština Udruženja italijanskih industrijalaca u Srbiji**

*Na skupštini je istaknuto da sa svojih 215 kompanija članica, koje zapošljavaju 33.000 ljudi, Konfindustrija Srbija predstavlja drugo najveće evropsko poslovno udruženje u Srbiji*

*Beograd, 30. januar 2025*. – Uz prisustvo velikog broja zvanica, predstavnika Vlade Republike Srbije, ambasade Italije, predstavnika italijanskih i srpskih kompanija članica, saradnika i prijatelja ***Udruženja italijanskih industrijalaca u Srbiji – Konfindustrija Srbija, 30. januara je u Zadužbini Ilije M. Kolarca održana Svečana skupština ovog Udruženja koje u Srbiji uspešno posluje već trinaest godina.***

**Novoizabrani predsednik Konfindustrije Srbija, Romano Rosi**, koji će voditi Udruženje tokom naredne četiri godine, obratio se prisutnima i predstavio buduće planove i aktivnosti Konfindustrije u Srbiji, a sve u cilju uspešnog nastavka razvoja već tradicionalno dobrih *privrednih odnosa između Italije i Srbije.* Istovremeno,ova svečanost bila je savršena prilika da i bivši predsednik Konfindustrije Srbija i aktuelni predsednik federacije Konfindustrije Est Europa, Patricio Dei Tos napravi osvrt na rezultate dosadašnjeg rada, kao i da se dodele nagrede i priznanja onim kompanijama koje su se u prethodnom periodu istakle u izvrsnosti po različitim kriterijumima.

Počasni gosti Svečane skupštine Konfindustrije bili su ministar spoljnih poslova u Vladi Srbije Marko Đurić, ambasador Italije u Beogradu NJ.E. Luka Gori, predsednik Italijanske agencija za spoljnu trgovinu (ICE) Mateo Zopas i Barbara Ćimino, potpredsednica za izvoz i privlačenje investicija u Konfindustriji Italija.

Ministar spoljnih poslova Republike Srbije **Marko Đurić** otvorio je skup i izjavio: **"***Čestitam na rezultatima koje ste postigli u privrednoj saradnji između Srbije i Italije koje mogu da karakterišem sa mnogo razloga kao umetnost, posebno u godini u kojoj razmena između naše dve zemlje premašuje pet milijardi evra na godišnjem nivou. Srbija je zemlja iz koje proizvođači mogu slobodno da pristupaju evropskom, ervoazijskom tržištu, tržištu Narodne Republike Kine, Egipta, Ujedinjenih Arapskih Emirata i mnogih zemalja Afrike i Azije i predstavlja jedinstveni most između ne samo srpsko-italijanske ekonomije, već i šansu da ostvarimo jos bolje rezultate. Srbija je zemlja koja je čvrsto na svom putu članstva u EU, veoma smo zahvalni italijanskom rukovodstvu na doslednoj i prijateljskoj, bratskoj pomoci Srbiji, po različitim pitanjima vitalnog nacionalnog i državnog interesa. Podsetio bih da u trenutku kad se održava skupština Konfindustrije u Beogradu, italijanski vojnici čuvaju srpske manastire na Kosovu i Metohiji, manastir Visoki Dečani. Mogu da kažem u osvit još jedne značajne posete podpredsednika vlade Italije i Ministra spoljnih poslova gospodina Tajanija, da očekujem da će u 2025. godini nase strateško partnerstvo nastaviti da jača i da se razvija."*

Novi predsednik Konfindustrije **Romano Rosi** je tom prilikom između ostalog izjavio: *"U poslednjih nekoliko godina, privredna saradnja između Italije i Srbije dostigla je značajne nivoe, potvrđujući stratešku ulogu italijanskih preduzeća u privrednom tkivu ovog regiona. Međutim, u ovom kontekstu želim da stavim akcenat na vas, naše članove: danas Konfindustrija Srbija s ponosom broji 215 članica, koje zapošljavaju 33.000 ljudi. Ovi brojevi nas čine drugim najvećim evropskim poslovnim udruženjem u Srbiji. Zato, moja zahvalnost ide upravo vama, preduzetnicima, za svakodnevne napore koje podnosite i projekte koje s upornošću realizujete."*

**Patricio Dei Tos**, bivši predsednik Konfindustrije koji je ovo Udruženje vodio od 2019 - 2024. naglasio je: *"Veoma sam srećan što prenosim ovo nasledstvo mom kolegi i prijatelju Romanu Rosiju, koji će imati zadatak da predvodi udruženje koje je tokom ovih godina paralelno raslo s uzajamnim interesom između Italije i Srbije. Predajem ključeve udruženja koje je dostiglo rekord od 215 kompanija, što je znak snažnog i organizovanog italijanskog prisustva. Italijanske kompanije u Srbiji stvaraju vrednost i zauzvrat dobijaju mnogo od ove zemlje. Želeo bih da ovaj način poslovanja postane referentna tačka za celu Istočnu Evropu – region kroz koji prolazi budućnost evropske ekonomije*", zaključio je Dei Tos.

Prisutne je pozdravio i italijanski ambasador **Luka Gori**: *„Italija i Srbija imaju odličnu privrednu saradnju i radimo na tome da ona nastavi da jača. Iz tog razloga smo u poslednje dve godine organizovali 2 Biznis foruma i 2 Foruma za naučnu saradnju između Italije i Srbije, kao i Forum posvećen inovacijama. Obnovljena pažnja Italije prema Srbiji i Zapadnom Balkanu, koju je podstakao potpredsednik Vlade i ministar spoljnih poslova Tajani, potvrđuje se i njegovim sutrašnjim dolaskom u Beograd, gde će otvoriti treći bilateralni Poslovni forum na kome će učestvovati 150 italijanskih kompanija i preko 200 srpskih kompanija, sa fokusom na teme cirkularne ekonomije i energetske tranzicije, Agri-tech i Industriju 5.0, kao i na čvrstu i meku infrastrukturu.”*

*„Pristupanje Srbije Evropskoj uniji predstavlja izvanrednu priliku za jačanje ekonomske i političke stabilnosti regiona Balkana, doprinoseći tome da Evropa postane jača i izdržljivija u sve kompetitivnijem globalnom kontektstu koji se konstantno menja i razvija. Italija, sa svojim snažnim industrijskim prisustvom i svojim konsolidovanim odnosom sa Srbijom, mora da podrži taj proces približavanja, radeći u sinergiji sa Evropskim institucijama na stvaranju povoljnih uslova za našu privredu i za jacanje bilateralnih ekonosmkih odnosa",* zaključila je je **Barbara Ćimino**, potpredsednica za izvoz i privlačenje investicija u Konfindustriji Italija.

Predsednik Italijanske agencije za spoljnu trgovinu (ICE) **Mateo Zopas** istakao je da je ICE je važan deo te infrastrukture na kojoj preduzetnici mogu da grade razvoj svojih puteva internacionalizacije.  *Srbija u prvih jedanaest meseci 2024. godine donosi vrednost od 2,5 milijardi izvoza, uz rast od preko 16% u odnosu na isti period 2023. Mogućnosti su ogromne a skoro 1.300 kompanija italijanskog kapitala koje su se naselile u ove prostore pokazuju da čvrsto veruju u to.*

*Srbija danas prolazi kroz fazu transformacije i modernizacije u kojoj Italija može i mora da bude referentni partner, doprinoseći svojim veštinama, poslovanjem i sposobnošću inovacija ovom važnom procesu, suštinskom za postizanje onih standarda koji su neophodni za ulazak zemlje u EU", zaključio je Zopas.*

Nakon obraćanja domaćina i gostiju usledila je i ceremonija uručenja godišnje nagrade Konfindustrije koja nosi naziv po jednom od osnivača Konfindustrije u Srbiji - "Franko Delneri" - a koja ima za cilj da oda priznanje onim kompanijama koje su se istakle u implementaciji ESG standarda. U kategoriji velikog preduzeća, nagradu je dobila: **Končerija Pazubio** *(ita.Conceria Pasubio)* dok je u kategoriji malih i srednjih preduzeća, nagradu dobila kompanija **Propulzija.**

Usledila je zatim dodela priznanja članovima, partnerima i pojedincima za izuzetna dostignuća u oblastima investicija, inovacija, zastupljenost u globalnim lancima snabdevanja, ulaganje u mlade talente,jačanju bilateralnih privrednih veza između Srbije i Italije, sa posebnim akcentom na zastupanje italijanske izvrsnosti u Srbiji.

Svečana skupština je održana uoči Poslovnog foruma Italija–Srbija, čime je još jednom potvrđena posvećenost nastavku jačanja bilateralnog ekonomskog partnerstva i stvaranju novih prilika za saradnju.